DKW RT 125

Το RT 125 ήταν μια Γερμανική μοτοσικλέτα 125 κυβικά εκατοστά, με δίχρονο κινητήρα, κατασκευαζόταν από την DKW στο Zschopau στη Σαξονία στη δεκαετία του 1930, από τις  IFA & ΜΖ στη δεκαετία του 1950 και στις αρχές της δεκαετίας του 1960, και την DKW στο Ίνγκολστατ στην Βαυαρία  στη δεκαετία του 1950 και του 1960. "RT" σημαίνει "Reichstyp» ή «Εθνικό Μοντέλο".
Hermann Weber 450000 τεμ
Στη δεκαετία του 1930 η DKW πρωτοστάτησε στην εφαρμογή της σημαντικά βελτιωμένης διαδικασίας σάρωσης, για δίχρονους βενζινοκινητήρες, των καυσαερίων από τον κύλινδρο που είχε εξελίξει ο μηχανολόγος Adolf Schnürle, η νέα σχεδίαση επέτρεπε την κατάργηση του εκτροπέα, επί του εμβόλου και προσέφερε σημαντική βελτίωση της απόδοσης. Η DKW ανέπτυξε επίσης μια σημαντικά πιο αποτελεσματική διάταξη των θυρίδων μεταφοράς. Αυτά τα δύο χαρακτηριστικά που συμπεριλήφθηκαν στο RT 125 του έδωσαν σημαντικό εμπορικό πλεονέκτημα. Ανταγωνίστριες εταιρείες, όπως Adler, η TWN και η NSU αντέγραψαν την χρήση εμβόλων με επίπεδη κεφαλή  και αγωνίζονταν να αναπτύξουν παρόμοιες διατάξεις στις θυρίδες μεταφοράς χωρίς να προσβάλουν το δίπλωμα ευρεσιτεχνίας της DKW.

Τεχνολογία

Όλα RT 125 είχαν αερόψυκτο δίχρονο κινητήρα με κύκλο σάρωσης Schnürle - και επίπεδο έμβολο. Η διάμετρος του εμβόλου ήταν 52 χιλιοστά και διαδρομή 58 χιλιοστά και έδιναν κυβισμό 123 κυβικά εκατοστά (cc) . Ανάλογα με το μοντέλο η ισχύς του κινητήρα ήταν από 4,75 έως 6,5 ίπποι (Ps).
Το μπλοκ του κινητήρα και η κυλινδροκεφαλή ήταν κατασκευασμένα από κράμα αλουμινίου και ο κύλινδρος ήταν κατασκευασμένος από χυτοσίδηρο. Ο κινητήρας ήταν τοποθετημένος σε ένα κλειστό πλαίσιο μονού σωλήνα, το ηλεκτρικό σύστημα ήταν 6 βολτ (6-V) και η τροφοδοσία γινόταν από ένα καρμπιρατέρ. Η πρωτεύουσα μετάδοση, από το στρόφαλο στο κιβώτιο ταχυτήτων, ήταν με αλυσίδα όπως και η τελική μετάδοση, στον πίσω τροχό. Το ενσωματωμένο, στο μπλοκ του κινητήρα, κιβώτιο 3 ή 4 ταχυτήτων, με δυο αντίθετα περιστρεφόμενους άξονες (countershaft) και είχε επιλογέα στο πόδι (αριστερά) με σειριακό σύστημα (positive stop).
Η λίπανση του κινητήρα γινόταν με ανάμιξη λαδιού δίχρονων (2Τ)  στην βενζίνη σε αναλογία 1:25  έως 1:40 (2.5 - 4%). Η μέγιστη ταχύτητα του RT 125, ανάλογα με το μοντέλο, ήταν 75 με 90 Χιλιόμετρα / ώρα.

Στρατιωτική έκδοση (για την Βέρμαχτ)

DKW RT 125-1  1943 με 1945.
Αρχικά το DKW NZ350-1 (είχε προτεραιότητα στην παράγωγη για την Βέρμαχτ. Στην συνέχεια συνειδητοποίησαν ότι η ΝΖ 350-1 με απόβαρο του 175 kg ήταν, συχνά, πολύ βαριά και δυσκίνητη για τους στρατιώτες, έτσι αποφασίστηκε η χρήση μιας ελαφρύτερης μοτοσυκλέτας για το μέτωπο.
Κατά συνέπεια, η παραγωγή του RT 125 ξεκίνησε πάλι το 1943 με ελαφρές τροποποιήσεις για στρατιωτική χρήση με το όνομα RT 125 neuere Ausführung (νεότερη έκδοση) ή RT 125 n. A. Μεταξύ των αλλαγών στην RT-125-1 όπως την ονόμαζε η Βέρμαχτ ήταν, μεγαλύτερη δεξαμενή καυσίμου και στρατιωτικών προδιαγραφών τάπα με ενσωματωμένη μεζούρα για το λάδι, ενίσχυση του πλαισίου, φίλτρο αέρα φυγοκεντρικού διαχωρισμού, παρόμοιο σε λειτουργία με αυτό του ΝΖ 350-1, κινητήρα από χυτοσίδηρο (gray cast iron), ταχύμετρο της ISGUS, ελικοειδές ελατήριο στο τραπεζοειδές ( girder) εμπρόσθιο σύστημα (πιρούνι) αντί ελαστικού από καουτσούκ του πολιτικού μοντέλου, βαλιτσάκια και βαφή στα χρώματα της Βέρμαχτ .σκούρο κίτρινο ή πράσινο της ελιάς ( dark yellow ή olive green).
Σύμφωνα με το πλάνο η παραγωγή (ακόμη και το 1945) ήταν στα 600 τεμάχια ανά μήνα.
Με άδειο βάρος 91 κιλά και μικτό βάρος οχήματος έως 240 κιλά, η μοτοσικλέτα ήταν ελαφριά και ευκίνητη. Περίπου 12.000 τεμάχια παραδόθηκαν στην Βέρμαχτ. Το 1944 με εντολή της ανώτατης στρατιωτικής διοίκησης (Oberkommando des Heeres) 200 RT 125 προορίζονταν για δωρεάν εξαγωγή σε Ελβετία και Σουηδία. Έως το τέλος Μαρτίου του 1945 παρεδόθησαν τα 165 από τα 200.

Αντίγραφα και παραλλαγές

Αντίγραφα του RT 125 κατασκευάστηκαν από τουλάχιστον οκτώ διαφορετικά εργοστάσια σε τουλάχιστον επτά χώρες, αν υπολογίσουμε τις δυο Γερμανίες ανατολική & δυτική ξεχωριστά.